b'\n_START_ARTICLE_\nRobert Ludlum\n_START_SECTION_\n\xc5\xbdivljenjepis\n_START_PARAGRAPH_\nLudlum je ve\xc4\x8dinoma pisal grozljivke in vohunske romane. Natisnili so ve\xc4\x8d kot 210 milijonov izvodov Ludlumovih del, ki so jih prevedli v 32 jezikov. Objavil je tudi dela pod psevdonimoma Jonathan Ryder in Michael Shepherd._NEWLINE_Nekaj Ludlumovih romanov so ekranizirali. Filmi o Bournu, kjer v glavni vlogi igra Matt Damon, so bili komercialno uspe\xc5\xa1ni, \xc4\x8deprav se zgodbe precej razlikujejo od izvirnih._NEWLINE_Preden je Ludlum postal pisatelj, je bil gledali\xc5\xa1ki igralec in producent. Njegove gledali\xc5\xa1ke izku\xc5\xa1nje so prispevale k njegovemu razumevanju energije, eskapizma in dogajanja, ki jih v romanih pri\xc4\x8dakujejo bralci. Neko\xc4\x8d je pripomnil:\xc2\xa0\xc2\xbbNa zelo podoben na\xc4\x8din ena\xc4\x8dim negotovost in dobro gledali\xc5\xa1\xc4\x8de. Mislim da je vse negotovost in kar temu sledi. S tega zornega kota, sem menda res gledali\xc5\xa1ki.\xc2\xab_NEWLINE_Ludlum je po smrti zapustil ve\xc4\x8d neobjavljenih rokopisov in grobih osnutkov, ki naj bi jih pre\xc4\x8distilo in objavilo ve\xc4\x8d drugih piscev.'